****

**Sociálny program**

**na pomoc deťom, plnoletým fyzickým osobám a rodinám, ktoré sa nachádzajú v krízovej situácii**

**„Centrum pre rodiny v kríze“**



Sociálny program na pomoc deťom, plnoletým fyzickým osobám a rodinám, ktoré sa nachádzajú v krízovej situácií „Centrum pre rodiny v kríze“ (ďalej len „sociálny program“) je nástrojom zmeny kvality života rodín v kríze realizovaný v Bratislavskom kraji a vznikol ako iniciatíva Úradu Bratislavského samosprávneho kraja.

1. Všeobecné východiská pre vypracovanie sociálneho programu :
	* Koncepcia štátnej rodinnej politiky umožnila postupnú decentralizáciou viacerých kompetencií štátu, a to aj v oblasti sociálnoprávnej ochrany detí a sociálnej kurately, čím posilnila praktické uplatňovanie princípu subsidiarity v rodinnej politike a tým aj zodpovednosti viacerých subjektov, ktoré môžu adresnejšie reagovať na konkrétne potreby rodín. Táto pluralita pri riešení problémov rodín umožňuje dôslednejšie napĺňanie strategických cieľov Koncepcie, ktorými sú najmä úspešnosť rodín v realizácii ich funkcií, stabilita a sociálna kvalita manželských a rodičovských vzťahov v zmysle rovnoprávnosti a spoločenskej deľby rodinných rolí a dosiahnutie relatívnej ekonomickej nezávislosti rodín ako základu ich občianskej nezávislosti a uplatnenia ich zodpovednosti a voľby vlastnej budúcnosti. Koncepcia má nadrezortný charakter a rešpektuje článok 8 Európskeho dohovoru o ochrane ľudských práv a základných slobôd.

 Z uvedeného všeobecného východiska vyplýva pre sociálny program:

* úloha právnej ochrany rodiny,
* úloha pomoci rodine pri zlyhaní niektorej z jej funkcií a narušení jej stability,
* úloha adresnosti pri realizácii sociálneho programu,
* úloha súčinnosti a spolupráce subjektov pri napĺňaní základného strategického cieľa sociálneho programu, ktorá má viesť k partnerstvu pri realizácii sociálneho programu,
* úloha motivovať neštátne subjekty, aby vo svojich projektoch venovali zvýšenú pozornosť obzvlášť deťom s problémovým správaním a poruchami správania.
* Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov

 Z uvedeného všeobecného východiska vyplýva pre sociálny program

* úloha zabezpečenia a tvorby sociálnych programov zameraných na ochranu práv a právom chránených záujmov detí a na predchádzanie a zamedzenie nárastu sociálno-

2

* patologických javov na svojom území (§ 76 citovaného zákona).

II. Špecifické východiská pre vypracovanie sociálneho programu

Sociálny program „Centrum pre rodiny v kríze“ vznikol ako iniciatíva Úradu Bratislavského samosprávneho kraja v roku 2009 a bol v spolupráci s neštátnymi subjektmi realizovaný ako pilotný projekt.

 Z uvedených špecifických východísk vyplýva pre sociálny program:

* úloha pokračovať v rozbehnutom pilotnom projekte,
* úloha podporovať cieľové skupiny, ktoré sa ukázali ako najzraniteľnejšie,
* úloha efektívne využívať finančné prostriedky, najmä
* určiť zdroje a minimalizovať verejné financovanie v čase krízy,
* úloha adresnosti, komplexnosti a dostupnosti pri vykonávaní opatrení pre rodiny v kríze,
* úloha dodržiavať zásadu vykonávania bezplatných činností pre klienta,
* úloha skvalitnenia práce subjektov naďalej zúčastnených na sociálnom programe.
1. Základný strategický cieľ sociálneho programu

Základným strategickým cieľom sociálneho programu je zabezpečiť koordináciu neštátnych subjektov v Bratislavskom kraji vykonávajúcich opatrenia sociálnoprávnej ochrany detí a sociálnej kurately na pomoc rodinám v kríze tak, aby v konečnom dôsledku vytvorili prepracovaný systém pre prácu s rodinami v krízových situáciách a riešením ich krízy predchádzať alebo zamedziť nárastu sociálno-patologických javov.

Tento cieľ sleduje obnovenie schopnosti rodiny plniť si svoje funkcie, predovšetkým posilniť nástroje, ktoré sú zamerané na rodiny v kríze a na obmedzenie a odstránenie negatívnych vplyvov.

1. Zameranie sociálneho programu – cieľové skupiny

Sociálny program sa zameriava na rodiny v kríze. O kríze v rodine na účely tohto sociálneho programu hovoríme vtedy, ak sa v nej vyskytli konflikty a napätia, ktoré spôsobia, že v rodine vzniká nová situácia, pri riešení ktorej zlyhávajú doteraz využívané vzory

3

správania, a preto zostávajú skutočné potreby jednotlivcov alebo celej skupiny neuspokojené.

 Sociálny program sa zameriava na tieto cieľové skupiny:

* **rodina, v ktorej rodič/dieťa je vo/po výkone trestu,**
* **rodina s deťmi pred rozvodom, počas rozvodu a po rozvode, párové poradenstvo,**
* **rodina s deťmi s poruchami správania a s poruchami ADHD a ADD (poruchy pozornosti sprevádzané hyperaktivitou a poruchy vnímania).**

**V.** **Špecifické ciele pre vykonávajúce subjekty**

a.) pre všetky vykonávajúce subjekty

* v súlade s metodikou sociálnej práce vypracovávať polročne informáciu o činnosti, informácie pre poznanie príčin vzniku sociálnej udalosti, voľbu nástrojov pomoci a uplatňovanie nástrojov pomoci,
* využívať metódy, techniky, postupy a formy sociálnej práce v súlade s platným právnym

stavom a s etikou zodpovedajúce špecifikám cieľovej skupiny,

* vyriešiť otázku zastupiteľnosti (napr. počas dovoleniek, PN) na účely zabezpečenia bezproblémovej a plynulej činnosti počas realizácie sociálneho programu v roku 2010,

b.) pre vykonávajúci subjekt s cieľovou skupinou rodina, v ktorej rodič/dieťa je vo/po výkone trestu

* príprava rodiny na návrat člena, ktorý bol vo výkone trestu,
* príprava rodiny na odchod jedného člena z rodiny do výkonu trestu,
* zefektívniť spoluprácu s prevádzkovateľom stránky [www.vazen.sk](http://www.vazen.sk) za účelom aktualizácie a zviditeľnenia svojej činnosti,
* poukazovať na možnosti riešenia problematiky väzňov a ich rodín v súčinnosti s inštitúciami, ktoré prichádzajú do kontaktu s väzňami (polícia, príslušné úrady práce, sociálnych vecí a rodiny) vhodným propagačným materiálom,
* zapojiť do svojich projektov rodiny a väzňov , ktorí vykonávajú trest odňatia slobody - pracovať s väzňami a ich rodinami prostredníctvom tzv. informačných listov, aby sa im dostali do povedomia informácie, ktoré im umožnia uľahčiť odchod z väzenia na slobodu a ľahšie preklenúť ťažkosti prvých týždňov po odchode z väzenia,
* pokračovať v plnení cieľov určených vykonávajúcim subjektom vo vlastnom projekte,

**4**

* ktorými sú:

˚ urýchliť proces adaptácie člena rodiny po výkone trestu, v práci/škole a v spoločenskom živote,

˚ pomôcť urýchliť proces prijatia člena rodiny po výkone trestu späť do rodiny,

 ˚ zlepšiť sociálnu situáciu rodiny, v ktorej rodič/dieťa je vo/po výkone trestu.

c.) pre vykonávajúci subjekt s cieľovou skupinou rodina s deťmi pred rozvodom, počas rozvodu a po rozvode, párové poradenstvo

* riešenie krízovej situácie a pomoc pri zorientovaní sa klientov v danej situácii ešte pred samotným rozvodom,
* spolupráca s obidvoma rodičmi, ktorí sú pred rozvodom, počas rozvodu a po rozvode,
* minimalizovať dopad krízovej situácie na deti zefektívnením spolupráce so školskými výchovnými poradcami, s pedagógmi – triednymi učiteľmi,
* pokračovať v plnení cieľov určených vykonávajúcim subjektom vo vlastnom projekte, ktorými sú:

˚ minimalizácia dopadu krízovej situácie rozvodu v rodine na jednotlivých členov,

˚ po rozvode manželstva poskytnúť rodičom ako i deťom individuálnu odbornú starostlivosť za účelom zmiernenia následkov vyplývajúcich z rozvodu a zmeny rodinnej situácie,

˚ prevencia a eliminácia sociálno-patologických javov, ktorými sú napr. domáce

násilie, úteky detí z domu, záškoláctvo, poruchy správania, užívanie drog a iných návykových látok u detí, výtržníctvo a pod.

d.) pre vykonávajúci subjekt s cieľovou skupinou rodina s deťmi s poruchami správania a s poruchami ADHD a ADD

* poradenská práca s celou rodinou,
* rozšíriť cieľovú skupinu o deti s poruchami správania,
* rozšíriť činnosť o víkendové zážitkové semináre pre rodiny s deťmi s poruchami správania a s poruchami ADHD a ADD (rozvoj komunikácie a rodičovských zručností),
* vykonávať prácu s deťmi v pravidelných detských skupinách (na rozvoj sociálnych zručností),
* vykonávať prácu s rodičmi v pravidelných podporných rodičovských skupinách

(sebapoznávanie, rozvoj rodičovských zručností),

* komplexný prístup flexibilne prispôsobený celej rodine (najmä spolupráca so širšou rodinou, školami ),
* pokračovať v plnení cieľov určených vykonávajúcim subjektom vo vlastnom projekte,

ktorými sú:

5

* + poskytovanie odborného poradenstva,
	+ vytvorenie siete pomáhajúcich odborníkov podľa potrieb rodín s deťmi s poruchami správania a s poruchami ADHD a ADD.

**VI. Miesto realizácie:** územie Bratislavského samosprávneho kraja

6